AIŠKINAMASIS RAŠTAS

Dėl Molėtų rajono savivaldybės Metų sportininko/komandos apdovanojimo ir premijos skyrimo nuostatų patvirtinimo

1. **Parengto tarybos sprendimo projekto tikslai ir uždaviniai:**

Teikiamo sprendimo projekto tikslas – įvertinti sportininkus ar komandas už aukštus pasiekimus, apdovanojant juos ir skiriant jiems premijas bei paskatinant siekti aukštesnių rezultatų.

Molėtų rajono savivaldybės tarybai priėmus sprendimą, apdovanojimas ir premija bus skiriami nuo 2023 m. kas dveji metai vienam sportininkui ar komandai numatytos šventės proga. Premija Molėtų rajono savivaldybės administracijos direktoriaus įsakymu būtų skiriama iš savivaldybės lėšų vadovaujantis Molėtų rajono savivaldybės strateginiu veiklos planu.

1. **Siūlomos teisinio reguliavimo nuostatos:**

Šiuo sprendimu siūloma įteisinti Molėtų rajono sportininkų ar komandų apdovanojimo tvarką.

1. **Laukiami rezultatai:**

Įvertinti sportininkai ar komandos už aukštus pasiekimus ir paskatinti siekti aukštesnių rezultatų.

1. **Lėšų poreikis ir jų šaltiniai:**

Premijos dydis – 42 BSI (bazinės socialinės išmokos dydis). Nuo 2023 m. kas dveji metai premija būtų skiriama 1 sportininkui ar komandai.